b"\n_START_ARTICLE_\nEl naixement de Venus (Cabanel)\n_START_PARAGRAPH_\nEl naixement de Venus, Aquest quadre signific\xc3\xa0 l'Olimp acad\xc3\xa8mic per Alexandre Cabanel. El llen\xc3\xa7 fou adquirit amb immediatesa per l'emperador franc\xc3\xa8s Napole\xc3\xb3 III._NEWLINE_Tal com s'ent\xc3\xa9n la hist\xc3\xb2ria de l'art actualment (2015), es consideren grans mestres aquells que han gosat transgredir les convencions i crear un estil nou i personal com m\xc3\xa9s innovador i trencador, millor. Per\xc3\xb2 en el segle XIX, a Par\xc3\xads, capital art\xc3\xadstica per excel\xc2\xb7l\xc3\xa8ncia, la prestigiosa Acad\xc3\xa8mia de Belles Arts dictava les normes del que es considerava art, valorant, per sobre de tot, els artistes que demostraven el domini de les t\xc3\xa8cniques pict\xc3\xb2riques i reeixien amb obres inspirades en un cat\xc3\xa0leg limitat de temes preestablerts._NEWLINE_En aquest sentit, Alexandre Cabanel va ser un dels pintors m\xc3\xa9s destacats. La seva pintura destra i polida seguia fil per randa els postulats oficials, i els temes galants eren del gust de la clientela adinerada. Aquesta l\xc3\xa0nguida Venus que neix de l'escuma de les ones, imatge idealitzada de la dona feta amb pinzellades meticuloses, li va donar la fama: va estar exposada al Sal\xc3\xb3 de Par\xc3\xads i despr\xc3\xa9s la va adquirir Napole\xc3\xb3 III per la seva col\xc2\xb7lecci\xc3\xb3 particular. Cal dir que, en el fons, el tema mitol\xc3\xb2gic no era sin\xc3\xb3 una excusa; d'altra forma no seria acceptable pintar un nu. Per\xc3\xb2 fins i tot aquest pretext s'havia convertit en una convenci\xc3\xb3 que omplia les parets del sal\xc3\xb3 de cossos femenins._NEWLINE_\xc3\x89s clar que Cabanel, ferm opositors dels impressionistes, ser tant convencional li va comportar una altra mena de cr\xc3\xadtiques; les dels artistes de les noves tend\xc3\xa8ncies emergents, que defensaven un art m\xc3\xa9s lliure, sense cotilles academicistes."